# Administrere ordlista

Dersom du vil leggje til ord i systemet eller slette ord du ikkje vil skal visast i attkjenningsresultata, vel du menyikonet og opnar sida Administrer ordliste eller seier administrer ordliste.

Sida Administrer ordliste viser ei liste over ord du har lagt til i ordlista. Endringar du gjer her, gjeld berre for deg. Andre brukarar av systemet blir ikkje påverka. Ordlista som blei levert med programvara for taleattkjenning, står ikkje oppført.

Den systemansvarlege kan administrere ordlista for grupper med brukarar. Du kan ta med ord i lista di som den systemansvarlege har lagt til sentralt. Vel alternativikonet og vel det tilhøyrande filteret.

## Leggje til ord

Du legg til nye ord ved å velje +. Du kan òg leggje til ord direkte frå teksten du arbeider med. Merk ordet og sei legg det til i ordlista.

Skriv inn ordet du vil leggje til, på sida Legg til ord.

Merk: Du kan òg leggje inn korte setningar, forkortingar og akronym. Dei blir lagde til i ordlista når du skriv dei inn her.

### Uttale

Dersom ordet blir uttalt slik det blir skrive, vel du Bruk standarduttale. Systemet kjenner att ordet basert på korleis det blir stava. Alternativt kan du velje mikrofonikonet for å ta opp korleis du uttaler ordet.

Dersom autotekstnamnet blir uttalt på ein måte som er svært ulik måten det blir skrive på (for eksempel eit ord frå eit anna språk eller ei forkorting), vel du Skriv inn ordet slik du ville uttalt det og skriv inn korleis du uttaler ordet. Systemet kjenner att ordet basert på uttalen du oppgir.

Eksempel på ord som blir skrivne svært ulikt måten dei blir uttalte på, for eksempel dersom du snakkar dialekta sognemål:

Ord | Uttale
--- | ---
kvifor | kefør
grå | graoe
MB | megabait
inntekter/utgifter | inntekte skråstrek utgifte
FN | eff enn

For forkortingar der du uttaler dei enkelte bokstavane, skriv du inn store bokstavar åtskilde med mellomrom (ikkje bruk punktum eller små bokstavar). Eksempel:

Ord | Uttale
--- | ---
USA | U S A
PhD | P H D
jpeg | J peg
XY-kromosom | X Y kromosom

Når du skriv inn ei uttale, må du følgje desse reglane:

- Bruk berre bokstavar. Ikkje bruk dette:

  Siffer (bruk for eksempel "tolv" i staden for "12"), med mindre dei er ein del av vanlege ord (for eksempel bruker du "3D" i staden for "tre D").

  Teiknsetjing (for eksempel ., ", ! eller ?).

  Symbol (for eksempel +, & eller $) unnateke bindestrekar brukt i samansette ord (for eksempel "D-vitamin").

- Følg standardreglar for store/små bokstavar (bruk for eksempel stor forbokstav i eigennamn).

- Unngå å skrive heile ord med store bokstavar (unnateke akronym eller dersom standardreglane for bruk av store/små bokstavar krev det, sjå over).

- For akronym som blir sagde slik dei blir stava, bruker du store bokstavar (for eksempel "CIA"). Dersom dei ikkje blir kjende att, skil du dei store bokstavane frå kvarandre med mellomrom (for eksempel "C I A").

- For akronym som blir uttalte som ord, bruker du små bokstavar (bruk for eksempel "pet CT" for "PETCT" eller "laser" for "LASER").

- Ikkje bruk svært korte namn som er akustisk vanskelege å fange opp (for eksempel namn med berre éi staving).

- Bruk heile ord i staden for forkortingar (bruk for eksempel "utan" i staden for "u/...").

- Sjå etter skrivefeil.

## Endre ord

Dersom du vil endre eit eksisterande ord, merkjer du det i lista og vel redigeringsikonet . Deretter kan du endre stavinga eller uttalen.

Ord som systemet allereie har kjent att frå det du har sagt, kan ikkje endrast. Det same gjeld ord der du har lagt inn fleire uttaler.

## Lære inn ord

Dersom du vil registrere korleis du uttaler eit eksisterande ord, ei kort setning, forkorting eller eit akronym, merkjer du det aktuelle ordet i lista og vel mikrofonikonet .

Ord du har lært inn på denne måten, er indikerte med ikonet på sida Administrer ordliste.

## Deaktivere ord

Eit ord som er deaktivert i ordlista, blir ikkje lenger kjent att. Det blir fjerna frå ordlista og språkmodellen. Dette inneber at informasjon om ordet, i samanheng med ei setning, går tapt.

Viktig: Du bør vere svært forsiktig med å bruke denne funksjonaliteten, ettersom det å deaktivere eit ord kan få store konsekvensar for attkjenningsresultata. Ikkje deaktiver ord som står i Dragon-ordlista som blei levert saman med produktet. Dersom du legg til eit ord på nytt som allereie fanst i ordlista og blei deaktivert, vil det ikkje omfatte informasjon om språkmodellen, som er svært viktig med tanke på rett taleattkjenning.

Dersom du vil deaktivere eit eksisterande ord, merkjer du det i lista, vel sletteikonet og stadfestar handlinga (du kan merkje meir enn eitt ord).

Dersom du vil deaktivere eit ord som ikkje står oppført på sida Administrer ordliste, vel du alternativikonet > Deaktiver > Stadfest. Skriv inn ordet du vil deaktivere, og vel Deaktiver.

Du kan òg deaktivere ord direkte frå teksten du arbeider med. Merk ordet og sei ikkje kjenn att det ordet.