# Alternativ og innstillingar

## Velje innstillingar for inndata

Dersom du vil endre innstillingane, seier du opne innstillingar eller vel menyikonet > Alternativ:

- Generelt: Vel alternativ for talefokus og talekommandoar.
- Tekstinndata: Vel alternativ knytte til attkjend tekst, dikteringsboksen og grunnleggjande tekstkontroll.
- Hurtigtastar: Vel alternativ for å trykkje på hurtigtastar.
- Mikrofonknappar: Tilordne handlingar til mikrofonknappar.

Vel Bruk alle for å ta i bruk innstillingane.

Vel Gjenopprett standardinnstillingar for å angre innstillingane du valde. Dei opphavlege innstillingane for levering blir tekne i bruk på alle faner i dialogboksen.

## Dikteringsboks

Når du arbeider i ein app som Dragon Legal Anywhere ikkje støttar fullt ut, kan du bruke dikteringsboksen til å diktere tekst ved hjelp av full tekstkontroll. Dersom du vil ha meir informasjon om korleis du bruker dikteringsboksen, kan du sjå: Opprette tekst i ein app.

I ruta Tekstinndata i dialogboksen Alternativ kan du gjere ei rekkje innstillingar for overføring av tekst til appen og for verkemåten til dikteringsboksen.

I delen Dikteringsboks: Tekstutsjånad kan du konfigurere tekstformateringa i dikteringsboksen:

- Vel Rein tekst, og set skriftstorleiken og -stilen til å bruke formateringa berre i dikteringsboksen. Formateringa blir ikkje behalden under overføring til den aktuelle appen.
- Vel Formatert tekst for å formatere teksten direkte i dikteringsboksen. Formateringa blir behalden under overføringa.

## Metode for tekstoverføring

I ruta Tekstinndata i dialogboksen Alternativ definerer delen Metode for tekstoverføring korleis Dragon Legal Anywhere interagerer med målappen. Med mindre du har store problem med å overføre tekst, bør du ikkje endre standardinnstillinga.

## Bruke hurtigtastar (tastekombinasjonar)

Det å trykkje på tastar på tastaturet kan vere ein rask måte å utføre vanlege handlingar på. Slik konfigurerer du ein hurtigtast for ei handling:

1. Opne ruta Hurtigtastar i dialogboksen Alternativ.

2. Finn handlinga du vil konfigurere, og vel redigeringsikonet .

3. Trykk på tasten eller tastane du vil skal utløyse den handlinga. Du kan trykkje på alle tastane på ein gong eller berre ein tast om gongen. Dersom du for eksempel vil konfigurere Ctrl + L, trykker du på og held inne Ctrl og L og slepper begge tastane. Eller du kan trykkje på og sleppe Ctrl og deretter trykkje på og sleppe L.

Du kan òg tilordne hurtigtastar til mikrofonknappar. I ruta Mikrofonknappar i dialogboksen Alternativ vel du Trykk på hurtigtast som handling for ein knapp, vel redigeringsikonet og trykkjer på ein kombinasjon av tastar.

### Tips

- Dersom du vil slette den siste tasten du valde, trykkjer du på han på nytt. Dersom du vil slette heile sekvensen med tastar og avbryte konfigurasjonen av denne hurtigtasten, trykkjer du på ESC.

- Du kan konfigurere ein tastekombinasjon (ein eller fleire endringstastar pluss ein bokstav, eit tal eller ein funksjonstast, for eksempel Ctrl + Alt + Z) eller ein enkelt tast (for eksempel funksjonstastane F1–F12 eller numeriske tastar).

- Dersom du skreiv inn ein ugyldig hurtigtast, for eksempel ein enkelt bokstav eller CTRL + /, blir inndatafeltet markert raudt.

## Tilordning av mikrofonknappar

Standardhandlingane som er tilordna til mikrofonknappar, avheng av kva mikrofonmodell du bruker. Du kan endre dei tilordna handlingane i ruta Mikrofonknappar i dialogboksen Alternativ.

Denne tabellen viser standardtilordningane for mikrofonane Philips SpeechMike, Nuance PowerMic III og Nuance PowerMic 4.

Standardhandling | Knapp
--- | ---
| Nuance PowerMic III | Philips SpeechMike | Nuance PowerMic 4
Trykk på og hald inne | Ta opp | Ta opp | Ta opp
Overfør tekst | Transkriber | Brevavslutning | Bakoverfunksjon
Godta standardverdiar | Enter/vel | Kommando | Enter/vel
Vis/skjul dikteringsboksen | Tilpassa høgre | Set inn / skriv over | Funksjon D
Førre felt | Tab bakover | Funksjon 1 | Tab bakover
Neste felt | Tab framover | Funksjon 2 | Tab framover
Førre felt | Spol tilbake | Spol tilbake | Spol tilbake
Neste felt | Spol framover | Spol framover | Spol framover
Ingen standard | Stopp / spel av | Stopp / spel av | Stopp / spel av
Ingen standard | Tilpassa venstre | Funksjon 4 | Funksjon B
Ingen standard | - | - | Funksjon C
Ingen standard | - | - | Funksjon A

## Forankre talefokus automatisk

Slik forankrar du talefokus automatisk til appen du startar å ta opp i:

1. Opne ruta Generelt i dialogboksen Alternativ, og vel Forankre talefokuset når opptak startar.
2. Plasser markøren i appen og start å ta opp. Talefokuset er no forankra til denne appen. Dersom dikteringsboksen er open når du startar å ta opp med automatisk forankring aktivert, blir han lukka.

Talefokuset blir frigjort frå appen når du stoppar opptak eller lukkar appen.

Dersom det ikkje er merkt av for Forankre talefokuset når opptak startar, kan du forankre talefokuset manuelt via ein talekommando, hurtigtastar eller ein mikrofonknapp.

Du finn meir informasjon her: Forankre talefokuset.

## Tilpasse innstillingane for taleattkjenning

Faktorar som brukarprofil og type mikrofon som blir brukt, påverkar taleattkjenning. Innstillingane du loggar på med, definerer korleis systemet behandlar det du seier. Dei tilgjengelege alternativa avheng av korleis Dragon Legal Anywhere er konfigurert. Dette inneber mellom anna at du berre kan byte til eit anna språk dersom det relevante språket og den relevante ordlista står oppført.

Dersom du vil endre innstillingane for taleattkjenning, vel du menyikonet > Logg av:

- Vel ein annan brukar for å byte til ein annan brukarprofil. Kontroller at du alltid vel din eigen brukarprofil.
- Vel ein annan mikrofon for å byte til ein annan mikrofon.
- Vel eit anna språk for å byte til eit anna språk for taleattkjenning.
- Vel Spesialitet for å byte til ein annan spesialitet.

Vel OK for å ta i bruk innstillingane.

Merk: Dersom du vil byte til ein annan mikrofon utan å logge av, vel du menyikonet > Mikrofon og vel ein annan mikrofon. Ikkje kople frå mikrofonen som for tida er i bruk.