# Meir informasjon

## Skjule appen

Dragon Legal Anywhere blir alltid vist over andre opne appar med mindre du aktivt skjuler han.

Dersom du vil skjule appen, seier du lukk Dragon, vel knappen Minimer eller trykkjer på CTRL + ALT + H.
Når du vil vise appen att, seier du opne Dragon, vel mikrofonikonet i varslingsområdet eller trykkjer på CTRL + ALT + H på nytt.

Dersom du avsluttar appen, blir han ikkje tilgjengeleg i varslingsområdet.

## Tilpassing

Dragon Legal Anywhere tilpassar seg til måten du dikterer på. Dette inneber at dess meir du bruker appen, dess meir nøyaktige blir attkjenningsresultata. Appen bruker den endelege teksten til å lære. Dersom du har korrigert tekst, samanliknar systemet han med tale som blei teken opp, og tilpassar seg etter det.

Dersom du overfører tekst frå dikteringsboksen til eit tekstfelt som er ukjent for Dragon Legal Anywhere, og deretter korrigerer han, kan ikkje Dragon Legal Anywhere sjå den korrigerte teksten, og det skjer då inga tilpassing. Korriger teksten i dikteringsboksen før du overfører han.

Dersom du dikterer i eit ukjent tekstfelt ved hjelp av grunnleggjande tekstkontroll, skjer det heller inga tilpassing.

## Tilrådde mikrofonar

Du får best attkjenningsresultat ved å bruke ein handhalden mikrofon av høg kvalitet. Her er ei liste over tilrådde mikrofonar:

- Nuance PowerMic II, III og 4
- Philips SpeechMike Air, Philips SpeechMike Premium, Philips SpeechMike III
- Grundig Digta SonicMic II og 3, Grundig Digta CordEx, Grundig Digta 7

## Importere ord

Du kan gjere attkjenningsresultata meir nøyaktige ved å eksportere eigendefinerte ord frå Dragon-skrivebordsappen og importere dei i Dragon Legal Anywhere.

Dersom du vil ha meir informasjon om korleis du eksporterer eigendefinerte ord, kan du sjå dokumentasjonen som følgjer med appen.

Slik importerer du ord i Dragon Legal Anywhere:

1. Vel menyikonet > Importer ord.
2. Vel fila du eksporterte frå Dragon-skrivebordsappen.

Dei importerte orda står oppførte i dialogboksen Administrer ordliste.

## Nettbasert hjelp for taleattkjenning

Det finst ei rekkje funksjonar for taleattkjenning som kan hjelpe deg med å jobbe meir effektivt, for eksempel talekommandoar, autotekstar, stryk det, osv. Dess betre du forstår taleattkjenning og korleis du arbeider med det, dess raskare kan du arbeide. Automatisk formatering (for eksempel datoar, klokkeslett, mål, osv.) kan òg vere svært nyttig.

Dersom du vil ha meir informasjon om korleis du får dei beste resultata, seier du start hjelpa og opnar fana Hjelp for taleattkjenning.

## Fleksibilitetsmodus

Merk: Det kjem an på tenarkonfigurasjonen din om denne funksjonen er tilgjengeleg eller ikkje. Dersom du vil ha meir informasjon, kan du kontakte administratoren din.

Når Dragon Legal Anywhere ikkje får kontakt med tenaren for å stadfeste brukarlegitimasjonen din ved pålogging, startar han i tilpassingsmodus. Denne meldinga blir vist: Kan ikkje hente den fullstendige taleprofilen din akkurat no. Du kan framleis logge på og ta opp, men det kan hende enkelte tilpassa innstillingar og funksjonar ikkje er tilgjengelege. Dette problemet er mellombels. Innstillingane dine blir snart tilgjengelege att.

Fleksibilitetsmodus gjer at du kan logge på og bruke taleattkjenning sjølv når tenaren ikkje er tilgjengeleg. Desse avgrensingane gjeld i fleksibilitetsmodus:

- Det kan hende du ikkje kan bruke autotekstar og stegvise kommandoar.
- Du kan ikkje opne dialogboksane Alternativ, Administrer autotekstar og Administrer stegvise kommandoar.
- Du kan ikkje endre eller stille tilbake passordet.

Full funksjonalitet blir gjenoppretta når det er mogleg å kople Dragon Legal Anywhere til tenaren att og du loggar på Dragon Legal Anywhere.

## SpeakAhead

Generelt sett treng du ikkje å vente på at teksten som systemet kjenner att når du snakkar, skal bli skriven. Dersom du navigerer mellom ulike avsnitt i dokumentet, treng du ikkje å vente til teksten blir vist i eitt avsnitt før du går vidare til neste.

Når du bruker talekommandoar, er det tilrådd at du tek ein pause for å sikre at kommandoen blir utført, før du held fram.

## Tilkopling til taleattkjenningstenar

Prosessen med taleattkjenning skjer på ein tenar. Alt du seier, blir verna og sikra. Dersom du vil ha meir informasjon om tenarkonfigurasjonen din, kan du kontakte administratoren.

Dersom det er eit problem med tilkoplinga di under opptak, blir mikrofonen slått av. Dersom du vil starte på nytt, vel du mikrofonikonet eller trykkjer på plussteiknet på det numeriske tastaturet.