# Administration af Leksikon

For at tilføje ord til systemet eller slette ord, som du ikke vil have vist i dine genkendelsesresultater, skal du vælge menuikonet og åbne siden Administration af Leksikon eller sige administration af leksikon.

På siden Administration af Leksikon vises alle de ord, du har føjet til leksikonet. Ændringer, du foretager her, gælder kun for dig. De vil ikke berøre andre brugere af systemet. Det ordforråd, der blev leveret sammen med appen til talegenkendelse, vises ikke på listen.

Din systemadministrator kan ændre og styre leksikonet for grupper of brugere. Du kan tilføje ord til din liste, som din systemadministrator har tilføjet centralt: Vælg ikonet for indstillinger , og vælg det tilsvarende filter.

## Tilføjelse af ord

Vælg + for at tilføje nye ord. Du kan også tilføje ord direkte fra den tekst, du arbejder på: Markér ordet, og sig tilføj til leksikon.

Indtast det ord, du ønsker at tilføje, på siden Tilføj ord.

Bemærk: Korte vendinger, forkortelser og akronymer gælder også som ord. Systemet føjer dem til leksikonet i den form, du skriver dem her.

### Udtale

Hvis ordet udtales sådan, som det står skrevet, skal du vælge Brug standardudtale. Systemet vil så genkende ordet ud fra dets stavemåde. Du kan også angive udtalen på denne måde: Vælg ikonet for mikrofonen, og optag din udtale af ordet.

Hvis den måde, auto-tekstens navn udtales på, afviger meget markant fra den måde, navnet står skrevet på, (hvis det f.eks. er et ord fra et andet sprog eller en forkortelse), skal du gøre følgende: Vælg Indtast ordet sådan, som du ville udtale det, og indtast en stavemåde svarende til din udtale. Systemet vil så genkende ordet ud fra den udtale, du angiver.

Eksempler på ord, hvor stavemåden afviger fra udtalen:

Ord | Udtale
--- | ---
coup d'etat | ku detah
Skagen | skajen
MB | megabajt
indtægter/udgifter | indtægter skråstreg udgifter
d.d. | dags dato

Til forkortelser, der udtales som separate bogstaver, skal du indtaste store bogstaver adskilt med mellemrum (undgå at bruge punktum eller små bogstaver). For eksempel:

Ord | Udtale
--- | ---
USA | U S A
ph.d. | P H D
sms-besked | S M S besked
XY-kromosomer | X Y kromosomer

Følg disse regler, når du angiver en udtale:

- Brug kun alfabetiske tegn. Undgå at bruge:

  cifre (skriv f.eks. "tolv", ikke "12"), medmindre de indgår i almindelige ord (skriv f.eks. "3D", ikke "tre D").

  skilletegn (f.eks. ., ", ! eller ?).

  symboler (f.eks. +, & eller $) bortset fra bindestreger, der indgår i sammensatte ord (f.eks. "CT-scanning").

- Følg almindelige regler for brug af store bogstaver (skriv f.eks. egennavne med stort).

- Undgå at bruge store bogstaver (undtagen i akronymer eller hvis de almindelige regler for brug af store bogstaver kræver det – se ovenfor).

- Akronymer/initialforkortelser, der udtales ét bogstav ad gangen, skal skrives med store bogstaver (f.eks. BMI). Hvis de ikke bliver genkendt, skal du adskille de store bogstaver med mellemrum (f.eks. B M I).

- Brug små bogstaver til akronymer, der udtales som ord (skriv f.eks. "epo" for "EPO" eller "ruk" for "RUC").

- Undgå at bruge meget korte navne, hvor lyden kan være svær at opfange (f.eks. navne med kun én stavelse).

- Brug hele ord i stedet for forkortelser (f.eks. "med hensyn til", ikke "mht.").

- Tjek for stavefejl.

## Ændring af ord

For at ændre et eksisterende ord skal du markere det på listen og vælge ikonet for redigering: . Du kan ændre stavemåden og/eller udtalen.

Ord, som systemet allerede har genkendt ud fra din tale, kan ikke ændres. Det samme gælder ord, som der er angivet flere forskellige udtaler for.

## Indøvning af ord

For at optage den måde, du udtaler et eksisterende ord, en kort vending, en forkortelse eller et akronym på, skal du markere det på listen og vælge ikonet for mikrofonen: .

På siden Administration af Leksikon vises de ord, du har indøvet på denne måde, med dette ikon:

## Deaktivering af ord

Et ord, som er deaktiveret i Leksikon, bliver ikke længere genkendt, og det fjernes fra leksikonet og sprogmodellen. Det betyder, at oplysninger om det pågældende ord – i en sætningskontekst – går tabt.

Vigtigt: Vær altid meget forsigtig med at bruge denne funktion, da deaktivering af et ord kan have alvorlige konsekvenser for dine genkendelsesresultater. Undgå at deaktivere ord i det Dragon-leksikon, der følger med produktet. Hvis du "gentilføjer" et ord, som allerede fandtes i leksikonet og var blevet deaktiveret, vil det ikke omfatte de oplysninger om sprogmodel, der er nødvendige for at udføre nøjagtig talegenkendelse.

For at deaktivere et eksisterende ord skal du markere det på listen, vælge ikonet for sletning og bekræfte din handling (du kan vælge mere end ét ord).

For at deaktivere et ord, som ikke er vist på listen på siden Administration af Leksikon, skal du vælge ikonet for indstillinger > Deaktiver > Bekræft. Indtast det ord, du ønsker at deaktivere, og vælg Deaktiver.

Du kan også deaktivere ord direkte fra den tekst, du arbejder på: Markér ordet, og sig dette ord skal ikke genkendes.