# Tips og bedste praksis

## Lydkvalitet

Talegenkendelsen bliver mere nøjagtig, hvis du arbejder i rolige omgivelser. Prøv for så vidt muligt at reducere baggrundsstøjen til et minimum, når du arbejder.

Det er vigtigt, at du bruger en mikrofon af høj kvalitet, og at du følger producentens vejledning mht. at anvende mikrofonen.

Test den lyd, som kombinationen af din mikrofon og din enhed producerer, ved at optage din stemme i en optagelsesapp og lytte til resultatet. Er lyden klar? Er resultatet godt nok?

## Når du taler

Der er ingen grund til at udtale ordene meget tydeligt. Sørg for at tale normalt og sammenhængende (uden at "hakke" i det).

Hvis du er forkølet, skal du forsøge at tale så normalt som muligt.

Hvis der opstår genkendelsesproblemer, skal du ikke tale højere eller langsommere. Bliv ved med at tale med din normale stemmeføring.

Pas på, at du ikke trækker vejret direkte ind i mikrofonen. Du bør også undgå brugen af pauselyde (øh/æh), lange pauser midt i en sætning og overflødig tale (tak, nu er denne journal afsluttet).

Sørg for at udtale alle skilletegn (punktummer osv.)

## Sådan fungerer talegenkendelse

Talegenkendelse er en computerstyret genkendelse af talte ord. Tale omdannes til tekst, som automatisk skrives på skærmen. Denne tekst udgør genkendelsesresultatet.

Genkendelse af stemmekommandoer betyder, at appen reagerer på tale ved at udføre en handling i stedet for at skrive de indtalte ord.

Systemet formaterer automatisk visse typer genkendelsesresultater. Find ud af, hvad du skal sige for at få automatisk formatering.

På siden Administration af Leksikon kan du forbedre talegenkendelsen betydeligt ved at tilpasse systemet helt efter dine behov. Det kan være nødvendigt, hvis ord eller vendinger gang på gang genkendes forkert. Du kan tilføje eller slette ord og vendinger. Ændringer, du foretager her, gælder kun for dig. De vil ikke berøre andre brugere af systemet.