# Sanaston käsittely

Lisää sanoja järjestelmään tai poista sanoja joiden et halua näkyvän tunnistustuloksissasi valitsemalla valikkokuvake ja avaamalla Sanaston käsittely -sivun tai sanomalla sanaston käsittely.

Sanaston käsittely -sivu luetteloi sanastoon lisäämäsi sanat. Tekemäsi muutokset koskevat vain sinua; ne eivät vaikuta muihin järjestelmän käyttäjiin. Puheentunnistusohjelmiston mukana toimitettua sanastoa ei näy listassa.

Järjestelmänvalvojasi voi hallinnoida käyttäjäryhmien sanastoa. Voit lisätä listaasi järjestelmänvalvojan keskitetysti lisäämiä sanoja; valitse asetuskuvake ja valitse vastaava suodatin.

## Sanojen lisääminen

Lisää uusia sanoja valitsemalla +. Voit myös lisätä sanoja suoraan työstämästäsi tekstistä; valitse sana ja sano lisää tämä sanastoon.

Anna sana, jonka haluat lisätä Lisää sana -sivulla.

Huom: Lyhyet lauseet, lyhenteet ja akronyymit ovat myös hyväksyttäviä; järjestelmä lisää ne sanastoon siten kuin olet kirjoittanut ne tähän.

### Ääntämys

Jos sana lausutaan kuten se kirjoitetaan, valitse Käytä oletusääntämystä. Järjestelmä tunnistaa sanan sen kirjoitusasun perusteella. Vaihtoehtoisesti valitse mikrofonikuvake nauhoittaaksesi sanan ääntämyksen.

Jos automaattisen tekstin kirjoitusasu eroaa sen ääntämyksestä (esimerkiksi eri kielen sana tai lyhenne), valitse Anna sana kuten ääntäisit sen ja kirjoita sana niin kuin ääntäisit sen. Järjestelmä tunnistaa sanan antamasi ääntämyksen perusteella.

Esimerkkejä sanoista, joiden kirjoitusasu eroaa ääntämyksestä:

Sana | Ääntämys
--- | ---
Nuance | nuaans
Åbo | oobu
Mt | megatavu
tulot/menot | tulot kauttaviiva menot
Lis. | lisensiaatti

Jos käytät yksittäisinä kirjaimina äännettyjä lyhenteitä, anna kirjaimet isoina, välilyönnein eroteltuina kirjaimina (älä käytä pilkkuja tai pieniä kirjaimia). Esimerkki:

Sana | Ääntämys
--- | ---
USA | U S A
PhD | P H D
jpeg | J P E G
XY-kromosomit | X Y kromosomit

Kun annat ääntämyksen, noudata näitä sääntöjä:

- Käytä ainoastaan kirjaimia. Älä käytä:

  Numeroita (käytä esimerkiksi ’kaksitoista’, ei ’12’), paitsi jos numero on osa olemassa olevaa sanaa (käytä esimerkiksi ’3D’, ei ’kolme D’).

  Välimerkkejä (esimerkiksi ., ", ! tai ?).

  Symboleita (esimerkiksi +, & tai $), paitsi yhdyssanoissa käytettäviä viivoja (esimerkiksi ’aivo-selkäydinneste’).

- Käytä isoja alkukirjaimia oikeinkirjoitussääntöjen mukaisesti (kirjoita esimerkiksi erisnimet isoilla alkukirjaimilla).

- Älä kirjoita kokonaisia sanoja isoilla kirjaimilla (paitsi jos kyseessä on akronyymi tai jos oikeinkirjoitussäännöt vaativat isoja kirjaimia; ks. yllä)

- Kirjain kirjaimelta lausuttavien akronyymien (esim. CIA) tapauksessa käytä isoja kirjaimia. Jos niitä ei tunnisteta, erota isot kirjaimet välilyönneillä (esim. C I A).

- Kirjoita sanoina lausuttavat akronyymit pienillä kirjaimilla (esimerkiksi 'pet CT' lyhenteestä 'PETCT' tai 'pik' lyhenteestä 'PICC').

- Älä käytä erittäin lyhyitä nimiä, jotka on vaikea hahmottaa akustisesti (kuten vain yksi tavu).

- Käytä lyhenteiden sijaan kokonaisia sanoja (esimerkiksi ’ynnä muuta sellaista’, ei ’yms’).

- Tarkista kirjoitusvirheet.

## Sanojen muokkaaminen

Muokkaa olemassa olevaa sanaa valitsemalla se listasta ja valitsemalla muokkauskuvakkeen ; voit vaihtaa kirjoitusasun tai ääntämyksen.

Sanoja, jotka järjestelmä on jo tunnistanut puheestasi, ei voi muokata. Sama koskee sanoja, joille on annettu useita eri ääntämyksiä.

## Sanojen kouluttaminen

Nauhoita kuinka äännät olemassa olevan sanan, lyhyen lauseen, lyhenteen tai akronyymin valitsemalla se listasta ja valitsemalla mikrofonikuvakkeen .

Sanaston käsittely -sivulla sanat, joita olet kouluttanut edellä mainitulla tavalla, on merkattu tällä kuvakkeella:

## Sanojen poisto käytöstä

Sanastosta käytöstä poistettua sanaa ei jatkossa tunnisteta; se poistetaan sanastosta ja kielimallista. Näin ollen tiedot sanasta lauseen yhteydessä katoavat.

Tärkeää: Tätä toimintoa tulisi käyttää erityisen varoen, sillä sanan poistaminen käytöstä saattaa aiheuttaa vakavia seuraamuksia puheentunnistustuloksiin. Älä poista käytöstä Dragon-sanastosta tuotteen mukana toimitettuja sanoja. Jos lisäät uudelleen sanastosta käytöstä poistetun sanan, sanaan ei sisälly tarkan puheentunnistuskäsittelyn vaatimia kielimallitietoja.

Poista olemassa oleva sana käytöstä valitsemalla se listasta ja valitsemalla poistokuvakkeen ja vahvistamalla valintasi (voit valita useamman sanan).

Poista käytöstä sana, jota ei ole Sanaston käsittely -sivun listalla valitsemalla asetuskuvakkeen > Poista käytöstä > Vahvista. Anna sana, jonka haluat poistaa käytöstä ja valitse Poista käytöstä.

Voit myös poistaa sanoja käytöstä suoraan työstämästäsi tekstistä; valitse sana ja sano älä tunnista tätä sanaa.