# Tips og beste praksis

## Lydkvalitet

Det er større sjanse for at taleattkjenninga fungerer bra (det vil seie er meir nøyaktig) dersom du har det stille rundt deg. Prøv å halde bakgrunnsstøy på eit minimum når du arbeider.

Det er svært viktig å ha ein mikrofon av høg kvalitet. Følg rådet frå produsenten om korleis du bruker mikrofonen.

Test lyden som blir produsert av kombinasjonen av mikrofonen og eininga, ved å ta opp stemma di i ein opptaks-app og høyre på ho. Er lyden klar? Tykkjer du han er god nok?

## Snakke

Du treng ikkje snakke overdrive tydeleg. Snakk kontinuerleg på ein normal og tydeleg måte (ikkje i korte "utbrot").

Dersom du er forkjøla, prøver du berre å snakke så normalt som mogleg.

Dersom du får problem med attkjenning, skal du ikkje snakke høgare eller seinare. Hald fram med å snakke med den normale rytmen din.

Prøv å unngå å puste rett inn i mikrofonen, bruke nøleord (eh ... / hmmm ...), ta lange pausar midt i setningar og seie overflødige ting (takk rapporten er no slutt).

Hugs å seie teiknsetjing.

## Forstå taleattkjenning

Taleattkjenning er når ei datamaskin kjenner att ord som blir sagde. Tale blir gjort om til tekst, det vil seie skrive, på skjermen. Denne teksten er attkjenningsresultatet.

Attkjenning av talekommandoar tyder at programmet responderer med handling i staden for å skrive orda du seier.

Systemet formaterer automatisk enkelte typar attkjenningsresultat. Finn ut kva du må seie for å få automatisk formatering.

Sida Administrer ordliste gjer at du kan gjere taleattkjenninga betre ved eksplisitt å skreddarsy systemet til behova dine. Dette kan vere nødvendig dersom ord eller setningar gjentekne gonger blir feil kjende att. Du kan leggje til eller slette ord og setningar. Endringar du gjer, er berre tilgjengelege for deg. Andre brukarar av systemet blir ikkje påverka.