# Formatere dei neste orda du seier

I tillegg til talekommandoen for formatering av eksisterande tekst (dersom du vil sjå ei liste, seier du kva kan eg seie), finst det kommandoar som formaterer orda du seier etter kommandoen. Når du seier desse kommandoane, må du ikkje ta nokon pause mellom kommandoen og ordet/orda du vil formatere.

Dersom du vil at alle bokstavane i det neste ordet skal vere store, seier du store bokstavar. Dersom du vil bruke denne formateringa på alle dei neste orda, seier du store bokstavar på. Då blir alle bokstavane i alle orda store. Sei store bokstavar av for å slutte å formatere alle bokstavane store.

Dersom du vil at berre den første bokstaven i det neste ordet skal vere stor, seier du stor bokstav. Sei stor bokstav på for å bruke denne formateringa på alle dei neste orda. Då blir den første bokstaven i alle orda stor. Sei stor bokstav av for å slutte å formatere første bokstaven stor.

Dersom du vil forhindre at den første bokstaven i det neste ordet blir stor, seier du ingen stor bokstav. Sei ingen stor bokstav på for å bruke denne formateringa på alle dei neste orda. Då blir ingen av dei første bokstavane i orda store. Dersom du vil aktivere stor bokstav att, seier du ingen stor bokstav av.

Dersom du vil forhindre mellomrom før det neste ordet, seier du ikkje mellomrom.

Dersom du vil setje inn eit romartal, seier du romartal etterfølgt av talet.

Dersom du vil setje inn eit arabisk tal, seier du talet etterfølgt av talet.