# Vinkkejä ja hyväksi havaittuja käytäntöjä

## Äänenlaatu

Puheentunnistus onnistuu parhaiten, jos työskentelypaikka on hiljainen. Yritä pitää työskentelypaikka mahdollisimman hiljaisena.

On erittäin tärkeää käyttää korkealaatuista mikrofonia. Noudata mikrofonin käytössä valmistajan ohjeita.

Kokeile mikrofonisi ja laiteyhdistelmäsi tuottaman äänen laatua äänittämällä puhettasi nauhoitussovelluksella ja kuuntelemalla sitä. Kuuluuko ääni selkeästi? Onko sen laatu riittävä?

## Puhuminen

Sanoja ei tarvitse lausua liioitellun selkeästi – riittää, kun puhut tasaista tahtia ja tavanomaisen selvästi (ei pieninä pätkinä).

Jos olet vilustunut, yritä puhua mahdollisimman normaalisti.

Jos tunnistuksessa on ongelmia, älä puhu kovemmalla äänellä tai hitaammin, vaan tavalliseen tahtiin.

Pyri välttämään suoraan mikrofoniin hengittämistä, epäröintiäänteitä (öö/ää), pitkiä taukoja lauseen keskellä sekä tarpeettomia lauseita (kiitos, raportti loppuu tähän).

Muista sanoa myös välimerkit.

## Puheentunnistus

Puheentunnistus tarkoittaa puhuttujen sanojen tunnistamista tietokoneella. Sovellus muokkaa puheesta tekstiä, joka näkyy näytöllä. Tekstiä kutsutaan tunnistustulokseksi.

Äänikomentojen tunnistus on puolestaan sitä, että ohjelma vastaa puhuttuun kirjoitetun tekstin sijasta toiminnoilla.

Järjestelmä muotoilee automaattisesti tietynlaisia tunnistustuloksia. Näin voit käyttää automaattista muotoilua.

Sanaston käsittely -sivulla voit parantaa puheentunnistuksen laatua räätälöimällä järjestelmän erityisesti omien vaatimustesi mukaiseksi. Tämä voi olla tarpeen, jos sanoja tai lauseita tunnistetaan toistuvasti väärin. Voit lisätä tai poistaa sanoja ja lauseita. Tekemäsi muutokset ovat vain sinun käytettävissäsi; ne eivät vaikuta muihin järjestelmän käyttäjiin.